નસવાડી તાલુકાના અનેક ગામડામાં કાચા રસ્તાના કારણે ગ્રામજનો મુશ્કેલી ભોગવી રહ્યાં છે. ત્યારે નસવાડી તાલુકાના ઘૂંટીયાઆંબાથી છલવાટા જવાનો ત્રણ કિલોમીટરનો ટૂંકો માર્ગ વર્ષોથી માંગણી હોવા છતાં બનતો નથી. રાજ્ય સરકાર દ્વારા આદીવાસી વિસ્તારના લગતા પ્રશ્નોના નિરાકરણ માટે કરોડો રૂપિયાની ગ્રાન્ટ ફાળવતી હોવા છતાં અમુક ગામના ગ્રામજનોની માંગણીને સરકાર ધ્યાન પર લેતી નથી અથવા તો જે કામ આવે છે તેમાં વ્હાલા દવાલાની નીતિ અપનાવામાં આવતી હોય તેમ લાગી રહ્યું છે.